Úrad vlády SR						  Na rokovanie vlády SR
Sekcia hospodárskej politiky					  dňa 17.7.2002
									  k číslu: 5297/2002
									  k bodu: 26

S t a n o v i s k o 

k návrhu na vydanie rozhodnutia o privatizácii časti príspevkovej organizácie ŠDVÚ, Štátny drevársky výskumný ústav, Bratislava, časť Výskumná stanica Pezinok  

I.

Materiál predkladá ministerka pre správu a privatizáciu národného majetku na základe §10 ods.1 a 13 a §10a ods.2 zákona č.92/1991 Zb. v znení neskorších predpisov.

Do privatizácie podľa privatizačného projektu vstupuje časť ŠDVÚ, ktorú tvorí skúšobná hala a laboratórna hala, vrátane pozemkov. Kupujúci, ktorý bol vybraný vo výberovom konaní, je spoločnosť EUROSTART, s.r.o., Pezinok. Spoločnosť, ako jediný záujemca, splnila všetky podmienky výberového konania a navrhla kúpnu cenu vo výške 6,5 mil. Sk (nedosahuje výšku účtovnej hodnoty) s jednorazovou platbou v hotovosti.  

II.

Materiál nie je predmetom štandardného medzirezortného pripomienkového konania.

III.

Návrh je predložený po tom, ako záujemca akceptoval žiadosť komisie pre výber nadobúdateľa privatizovaného majetku a v stanovenom termíne predložil novú ponuku  s návrhom vyššej kúpnej ceny. 

Porada ekonomických ministrov vlády SR materiál neprerokovala.

Odporúčame, aby vláda prijala navrhované uznesenie.

Bratislava  15. 7. 2002